Γαύρος φρικασέ με μαρούλια
Τούτη η παλιά μικρασιάτικη συνταγή για γαύρο φρικασέ με μαρούλια έρχεται από την Αρτάκη της Κυζίκου, που έχει μια μεγάλη συλλογή από γαυρομαγειρέματα.
6 φρέσκα κρεμμυδάκια (το λευκό και όσο περισσότερο από το πράσινο μέρος μπορούμε), ψιλοκομμένα, 2 μεγάλα μαρούλια, λεπτοκομμένα, 1/2 μάτσο άνηθος, ψιλοκομμένος, 500 γρ. γαύρος, καθαρισμένος από εντόσθια και κεφάλια και, αν θέλουμε, και από ραχοκοκαλιές και ουρές, χυμός από 1 λεμόνι, 1/2 φλιτζ. τσαγιού ελαιόλαδο, αλάτι, φρεσκοτριμμένο πιπέρι
Για τον γαύρο φρικασέ με μαρούλια σε μια φαρδιά και ρηχή κατσαρόλα ζεσταίνουμε το ελαιόλαδο σε μέτρια φωτιά και σοτάρουμε τα φρέσκα κρεμμυδάκια για 7-8 λεπτά, μέχρι να μαραθούν.Προσθέτουμε τα μαρούλια και λίγο αλάτι και τα αφήνουμε να αχνίσουν για 5-6  λεπτά, μέχρι να πέσει ο όγκος τους και να μαλακώσουν λίγο, ανακατεύοντας απαλά.Ρίχνουμε  τον άνηθο και ανακατεύουμε.Στρώνουμε καλά  τις πρασινάδες στο σκεύος, αλατοπιπερώνουμε, χαμηλώνουμε τη φωτιά, μισοσκεπάζουμε  την κατσαρόλα και σιγομαγειρεύουμε για 10 λεπτά.Απλώνουμε πάνω τους τον γαύρο σε μονή στρώση και μαγειρεύουμε για άλλα 5 - 7  λεπτά, μέχρι να ψηθεί και ο γαύρος.Δεν προσθέτουμε νερό, το φαγητό μαγειρεύεται στα  υγρά που βγάζουν τα υλικά.Στο διάστημα αυτό απλώς σείουμε πότε πότε την κατσαρόλα, για να μοιραστούν τα λιγοστά υγρά που θα βγάλουν τα υλικά, χωρίς να ανακατέψουμε.Σερβίρουμε με φρέσκο ψωμί.
Γαύρος,Μαρούλι